cyanic-selkie/wikianc huggingface dataset:
আথাবাস্কা হিমবাহ
টারমিনাসের অন্যতম ও ক্রমাগত ক্ষয় হওয়া হিমবাহ। সহজে গমনযোগ্য হিমবাহটি উত্তর আমেরিকার সবচেয়ে বেশি পরিদর্শিত হিমবাহ। ইংলিশ পর্বতবিদ জন নরম্যান কলি ও হারম্যান উলি ১৮৯৮ সালের ১৮ আগস্ট, এই বরফক্ষেত্র ঘিরে থাকা একটি পর্বতে প্রথম আরোহণ করেছিলেন, পরবর্তীতে জন নরম্যান কলি সেই পর্বতকে আথাবাস্কা পর্বত ও হিমবাহকে 'আথাবাস্কা হিমবাহ' নামকরণ করেন।
ভৌগোলিক অবস্থা
আথাবাস্কা হিমবাহ দৈর্ঘ্যে প্রায় লম্বা। এর আয়তন, এর বরফের পুরুত্ব ক্ষেত্রভেদে । হিমবাহটির গভীরতা প্রতিবছর  হারে কমে যাচ্ছে। হিমবাহটি বিগত ১২৫ বছরে মূল ঘনত্বের অর্ধেক অবস্থায় এবং দৈর্ঘ্যে  কমে গেছে।
পর্যটন ও অভিগম্যতা
আথাবাস্কা হিমবাহ সহজে গমনযোগ্য এবং উত্তর আমেরিকা মহাদেশের সবচেয়ে বেশি পরিদর্শন করা হিমবাহ। হিমবাহটির পাদদেশে আলবার্টা প্রদেশের ৯৩ নং মহাসড়কের পাশে জেসপার জাতীয় উদ্যান কর্তৃপক্ষের 'কলম্বিয়া আইসফিল্ড ডিসকভারি সেন্টার' আছে, যেটি এই হিমবাহ ভ্রমণকারীদের থাকার জায়গা ও আরোহীদের জন্য টিকেট দিয়ে থাকে। ভ্রমণকারীরা সাধারণ বাসে করে হিমবাহের প্রান্ত অবধি যেতে পারেন, হিমবাহের বরফ আচ্ছাদিত রাস্তায় চলতে বিশেষ 'স্নো- কোচ' আছে। শীতের তীব্রতা বেশি থাকায় এই কেন্দ্রটি মধ্যে অক্টোবর হতে মধ্য এপ্রিল পর্যন্ত বন্ধ থাকে। হিমবাহের শীর্ষ প্রান্তটি সহজে যাতায়াতযোগ্য এবং হাঁটার দূরত্বে অবস্থিত; তবে শীর্ষ আরোহণের পথে গুপ্ত খাদ থাকায় অনেক অপ্রস্তুত পর্যটকদের মৃত্যু ঘটেছে। এ কারণে কানাডার পার্ক কর্তৃপক্ষ পর্যটকদের সঠিক প্রস্তুতি ছাড়া এ হিমবাহে ভ্রমণের পরামর্শ দেয়না।
থাট্টা জেলা
থাট্টা জেলা (ضلعو ٺٽو; ضِلع ٹهٹہ) পাকিস্তানের দক্ষিণে অবস্থিত, স্থানীয়ভাবে সিন্ধু প্রদেশের লার নামে পরিচিত একটি জেলা। এটি থাট্টার রাজধানী শহর। এখানে মকলির একটি বৃহৎ নেকরোপলিসের বাড়ি রয়েছে। ২০১৩ সালে নতুন সুজওয়াল জেলা গঠনের জন্য বিভিন্ন তহসিলকে আলাদা করে গঠন করা হয়।
স্থানীয় সরকার
জেলাটি বর্তমানে প্রশাসনিকভাবে ৪টি তহসিল নিয়ে গঠিত হয়েছে, যেখানে সুজাউল জেলার গঠনের আগে ৯ নম্বরে ছিল। এইগুলি হচ্ছে::
জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী থাট্টা, মিরপুর সাক্রো, কেটি বান্দার ও ঘোড়াবাড়ি তহসিলের মোট জনসংখ্যার ছিল প্রায় ৫,৮০,০০০ জন এর মত। এই তহসিলগুলির প্রধানত মাতৃভাষা ছিল সিন্ধি, যেখানে জনসংখ্যার প্রায় ৯৩% ব্যবহার করে থাকে, বাকী ২.১% উর্দু, ১.৫% পাঞ্জাবী, ১.২% বেলুচি এবং ১.২% পশতু ভাষা। থাট্টা পূর্ববর্তী সকল জেলার ধর্মের অবস্থান (পরবর্তীকালে পৃথক পৃথক সুজওয়াল জেলা সহ) নিম্নরূপ তুলে ধরা হল::
মনদীপ সিং সোয়েন
মনদীপ সিং সোয়েন একজন ভারতীয় পর্বতারোহী, ৯ই মার্চ ১৯৫৭ সালে জন্মগ্রহণ করেন। তিনি যুক্তরাজ্যের রয়েল জিওগ্রাফিক্যাল সোসাইটির ফেলো এবং চার দশক ধরে একজন বিশিষ্ট পর্বতারোহী, অনুসন্ধানকারী, সাহসিক ভ্রমণকারী এবং ইকোট্যুরিজম বিশেষজ্ঞ। তিনি দায়বদ্ধ পর্যটনের একজন সমর্থক ও প্রবক্তা, ভারতের ইকোট্যুরিজম সোসাইটির প্রতিষ্ঠাতা ও সভাপতি। পর্বত মেরুতে প্রথম ভারতীয় শিখর জয়, তার পর্বতারোহণ অভিযানের অন্তর্ভুক্ত। ১৯৮৬ সালে হিমালয়ে, সেইসাথে ফরাসি এবং সুইস পর্বতমালায়, ইতালীয় ডলোমাইটসে, ওয়েলসে এবং স্কটল্যান্ডের একাধিক শৃঙ্গ আরোহণ করেন।
মশিউর রহমান (সচিব)
মশিউর রহমান এনডিসি বাংলাদেশ সিভিল সার্ভিসের একজন কর্মকর্তা। তিনি ভূমি আপিল বোর্ডের চেয়ারম্যান (সচিব) ছিলেন। বর্তমানে তিনি পল্লী উন্নয়ন ও সমবায় বিভাগে সচিব হিসেবে দায়িত্ব পালন করছেন।
প্রাথমিক জীবন
মশিউর ব্রাহ্মণবাড়িয়া জেলার বাঞ্ছারামপুরে জন্মগ্রহণ করেন। তার বাবার নাম মজিবর রহমান এবং মায়ের নাম ফরিদা বেগম। তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন।
কর্মজীবন
মশিউর রহমান বাংলাদেশ সিভিল সার্ভিসের দশম ব্যাচের (প্রশাসন) ক্যাডারের কর্মকর্তা হিসেবে ১৯৯১ খ্রিষ্টাব্দে সরকারি চাকরিতে যোগ দেন। তিনি প্রশাসনের বিভিন্ন স্তরে কাজ করেছেন। তিনি নাটোর জেলার জেলা প্রশাসক, নিউরো-ডেভেলপমেন্টাল প্রতিবন্ধী সুরক্ষা ট্রাস্টের ব্যবস্থাপনা পরিচালক (অতিরিক্ত সচিব), স্বাস্থ্য শিক্ষা ও পরিবার কল্যাণ বিভাগের অতিরিক্ত সচিব এবং সিলেট বিভাগের বিভাগীয় কমিশনারসহ বিভিন্ন দায়িত্ব পালন করেছেন। ২০২১ খ্রিষ্টাব্দের মে মাসে তিনি সচিব পদে পদোন্নতি লাভ করেন এবং ভূমি আপীল বোর্ডের চেয়ারম্যান (সচিব) নিযুক্ত হন। বর্তমানে তিনি পল্লী উন্নয়ন ও সমবায় বিভাগে সচিব হিসেবে দায়িত্ব পালন করছেন।
ইসলামিক সলিডারিটি গেমস ২০২১
ইসলামিক সলিডারিটি গেমস ২০২১ (2021 İslami Dayanışma Oyunları) ইসলামিক সলিডারিটি স্পোর্টস ফেডারেশন (আইএসএসএফ) কর্তৃক আয়োজিত ইসলামিক সলিডারিটি গেমসের ৫ম আসর। ২০২২ সালের ৯ থেকে ১৮ আগস্ট তুরস্কের কোনিয়াতে প্রতিযোগিতাটি অনুষ্ঠিত হয়। তুর্কি অলিম্পিক কমিটি এবারই প্রথম এ প্রতিযোগিতাটি আয়োজন করছে।
পঞ্জিকা
উৎস:
অংশগ্রহণকারী দেশসমূহ
ইসলামিক সলিডারিটি স্পোর্টস ফেডারেশনের ৫৫টি সদস্য দেশ এ প্রতিযোগিতায় অংশগ্রহণ করে। এর আগে, ২০২২ সালের মে মাসে মিশর জানায় যে, তারা প্রতিযোগিতাটিতে খেলোয়াড় পাঠাবে না। একই বছরের জুলাইয়ে ইরাক তাদের নাম প্রত্যাহার করে।
জামিয়া আশরাফিয়া, লাহোর
ইতিহাস
বিশ্ববিদ্যালয়টি ১৯৪৭ সালের ১৪ সেপ্টেম্বর প্রতিষ্ঠিত হয়েছিল, ভারত বিভাগের ঠিক এক মাস পরে যখন পাকিস্তান সৃষ্টি হয়। মুহাম্মদ হাসান অমৃতসরী ব্রিটিশ ভারতের মুসলমানদের জন্য একটি স্বতন্ত্র ভূমি গঠনের পক্ষে তার সমর্থনের স্বীকৃতি হিসেবে দেওবন্দি আলেম আশরাফ আলী থানভীর নামে বিশ্ববিদ্যালয়টির নামকরণ করেছিলেন।
এটি লাহোরের নীলা গুম্বাদ আনারকলিতে প্রতিষ্ঠিত হয়েছিল। ১২০ কেনেল খাল রোড ও পিরোজপুর রোডের মধ্যে ২৮ মার্চ ১৯৫৫ জমি ক্রয় করা হয়েছে, এবং একটি নতুন ভবন নির্মাণ সহ একটি মসজিদের ভিত্তিপ্রস্তর স্থাপন করা হয় । ১৯৫৭ সালে সব কর্মী এবং শিক্ষার্থীরা নতুন ক্যাম্পাসে চলে আসেন এবং ১৯৫৮ সালে হাদীস কোর্সগুলি প্রসিদ্ধ পণ্ডিত মুহাম্মদ ইদ্রিস কান্ধলভীর অধীনে শুরু হয়।
নেতৃত্ব
মুহাম্মদ হাসান ১৯৬১ সালের ১ জুন মারা যান। তার ছেলেরা, মুফতি মুহাম্মদ উবাইদুল্লাহ (মরহুম), মাওলানা আবদুর রহমান আশরাফি (মরহুম), মাওলানা ফজলুর রহিম এবং মুফতি হাসানের নাতি মাওলানা হাফিজ আরশাদ উবাইদ বিশ্ববিদ্যালয়ের বিভিন্ন বিষয় পরিচালনা করেন।
শাখা
জামিয়া আশরাফিয়ার মূল শাখাটি লাহোরের ফিরোজপুর রোডে অবস্থিত। জামিয়া আশরাফিয়ার অন্যান্য শাখা :
কেন্তো মিসাও
কেন্তো মিসাও (三竿 健斗, Kento Misao; জন্ম: ১৬ এপ্রিল ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্স এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
২০১৩ সালে, কেন্তো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জাপানের বয়সভিত্তিক দলের হয়ে খেলার পর, তিনি ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
প্রারম্ভিক জীবন
কেন্তো মিসাও ১৯৯৬ সালের ১৬ই এপ্রিল তারিখে জাপানের মুসাশিরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কেন্তো জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।
২০১৭ সালের ১৬ই ডিসেম্বর তারিখে, ২১ বছর ও ৮ মাস বয়সে, ডান পায়ে ফুটবল খেলায় পারদর্শী কেন্তো দক্ষিণ কোরিয়ার বিরুদ্ধে অনুষ্ঠিত ২০১৭ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৬৬তম মিনিটে মধ্যমাঠের খেলোয়াড় ইওসুকে ইদেগুচির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি দক্ষিণ কোরিয়া ৪–১ গোলের ব্যবধানে জয়লাভ করেছিল। জাপানের হয়ে অভিষেকের বছরে কেন্তো সর্বমোট ১ ম্যাচে অংশগ্রহণ করেছেন।
ব্রুনাইয়ের কূটনৈতিক মিশনের তালিকা
এটি ব্রুনাইয়ের কূটনৈতিক মিশনসমূহের একটি তালিকা। ছোট্ট তেলসমৃদ্ধ কমনওয়েলথ রাষ্ট্র ব্রুনাইয়ের স্বল্প সংখ্যক কূটনৈতিক মিশন রয়েছে, যার বেশীরভাগ পূর্ব এশিয়ায় অবস্থিত। রাষ্ট্রটির কূটনৈতিক মিশন এবং সাধারণ বৈদেশিক নীতিমালা বৈদেশিক সম্পর্ক এবং বাণিজ্য মন্ত্রণালয় পরিচালনা করে থাকে।
ঘূর্ণিঝড় বায়ু
আবহাওয়া তথ্য
In early June, a strong pulse of the ২০১৯ সালের জুন মাসে মালদ্বীপের ঠিক উত্তর পশ্চিমে আরবসাগরে একটি নিম্নচাপের সৃষ্টি হয় এবং আইএমডি একে "এআরবি ০১" হিসেবে শনাক্ত করে। নিম্নচাপটি উত্তরদিকে সরতে থাকে এবং ক্রমান্বয়ে শক্তিশালী হয়ে গভীর নিম্নচাপে রূপ নেয়। একইদিনে ঘূর্ণিঝড় বায়ু হিসেবে পরিগণিত হয়। ১১ জুন এটা ঘূর্ণিঝড় বায়ু হওয়ায় পরে সাফির-সিম্পসন হারিকেন উইন্ড স্কেল হিসেবে ক্যাটাগরি ১ মাত্রার ঝড় হিসেবে পরিচিতি পায়। ১২ জুন এটা ক্যাটাগরি ২ মাত্রার ঝড়ে রূপান্তরিত হয়। বায়ু প্রবল শক্তি নিয়ে ক্রমশ ভারতের উত্তরের দিকে অগ্রসর হতে শুরু করে।
ঘূর্ণিঝড় পর্যবেক্ষণ ও সতর্কতা
ব্যবস্থাটি একটি গভীর নিম্নচাপে তীব্রতর হওয়ার ফলে, আইএমডি গুজরাটের উপকূলের একটি প্রাক-ঘূর্ণিঝড় পর্যবেক্ষণ শুরু করে। সংস্থাটি নির্দেশ করে যে, পরবর্তী ২৪ ঘণ্টার মধ্যে একটি ঘূর্ণিঝড় শক্তিশালী হবে। মৎস্যজীবীদের সতর্ক করা হয় যেন তারা ঝড়ের গতিপথের কাছাকাছি বা ঘূর্ণিঝড়ের পূর্বাভাসের পথে আরব সাগরে অগ্রসর না হয় এবং ইতোমধ্যে সমুদ্রে অবস্থানরত ব্যক্তিদের উপকূলে ফিরে আসতে আহ্বান জানানো হয় । ১২ জুন একটি খুব তীব্র ঘূর্ণিঝড়ের পূর্বাভাস দেওয়া হয়। ১০ জুন ১২:০০ ইউটিসি তে গুজরাটের উপকূলীয় অঞ্চলে প্রাক-পর্যবেক্ষণ একটি হলুদ ঘূর্ণিঝড় সতর্কতা জারি করে। ১১ জুন এটাকে একটি কমলা সতর্কতায় উন্নীত করা হয়।
১১ জুন, আইএমডি শক্তিশালীকরণ ব্যবস্থার সম্ভাব্য প্রভাব সম্পর্কিত তথ্য প্রকাশ করতে শুরু করে। গুজরাটের বেশ কয়েকটি উপকূলীয় অঞ্চলের জন্য ১.০-১.৫ মিটার ঝড়ের প্রবাহ ছিল। বাসিন্দাদের বাড়িঘর এবং গাছপালা, পাশাপাশি বন্যা এবং বিপজ্জনক বায়ুজনিত ক্ষতির সম্ভাবনা সম্পর্কেও সতর্ক করা হয়। ১২ জুন 'বায়ুর তীব্রতা বৃদ্ধি পেলে আইএমডি নির্দেশ করে যে ঘূর্ণিঝড়ের গতিপথের ঘরবাড়ি সম্পূর্ণভাবে ধ্বংস হয়ে যাওয়ার সম্ভাবনা রয়েছে এবং কচ্ছ ঘরবাড়ির উল্লেখযোগ্য ক্ষতির সম্ভাবনা রয়েছে।
ভারতে প্রস্তুতি
প্রবল বৃষ্টির সতর্কতা জারি করা হয়েছে মহারাষ্ট্র, গোয়া, গুজরাটের উপকূলীয় অঞ্চলে। ‘প্রবল ঘূর্ণিঝড়ে’ পরিণত হওয়া বায়ুর প্রভাবে ঝড় ও ভারি বৃষ্টিপাত হতে পারে বলে জানিয়েছে আবহাওয়া দপ্তর। এর প্রভাবে সৃষ্ট জলোচ্ছ্বাসে দেবভূমি দ্বারকা, পোরবন্দর, জুনাগড়, দিউ, গির সোমনাথ, আমরেলি ও ভাবনগর জেলার নিচু উপকূলীয় এলাকাগুলোতে বন্যা দেখা দিতে পারে।
১২ জুন বুধবার প্রায় ৩ লক্ষ মানুষকে উদ্ধার করে সুরক্ষিত জায়গায় সরানো হয়৷ পাশাপাশি মৎসজীবীদের সমুদ্রে যাওয়ায় নিষেধাজ্ঞা জারি করা হয়। উপকূলবর্তী এলাকায় স্কুল ও কলেজ বন্ধ রাখার নির্দেশ দেওয়া হয়।
গুজরাত
উত্তর-পশ্চিম ভারতে গ্রীষ্মমন্ডলীয় ঘূর্ণিঝড় অপেক্ষাকৃত কম আঘাত হানে এবং গুজরাত রাজ্যটি দুই দশকেরও বেশি সময় ধরে ঘূর্ণিঝড়ের সম্মুখীন হয়নি। এর আগে ১৯৯৮ সালের জুনে একটি অত্যন্ত তীব্র ঘূর্ণিঝড় আঘাত হানে যাতে ১০০০০ এর বেশি ব্যক্তির মৃত্যুর এবং ৪.৭ বিলিয়ন ডলার সম্পদের ক্ষতি হয়। বায়ুর প্রস্তুতির জন্য, ভারতীয় সরকার ১১ জুন জাতীয় দুর্যোগ প্রতিক্রিয়া বাহিনী থেকে ১৬০ জনকে গুজরাতে নিযুক্ত করে। পশ্চিম গুজরাটের সিক্কা বন্দর ১২ জুন বন্ধ থাকে এবং মুন্দ্রা এবং টুনা বন্দরে থেকে কর্মীদের সরিয়ের নেওয়া হয়।
আলেহান্দ্রো সাবেয়া
আলেহান্দ্রো সাবেয়া (Alejandro Sabella, ; ৫ নভেম্বর ১৯৫৪ – ৮ ডিসেম্বর ২০২০) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিভার প্লেত, লা প্লাতা এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেছিলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেলেছিলেন।
১৯৭৪–৭৫ মৌসুমে, আর্জেন্টিনীয় ফুটবল ক্লাব রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। রিভার প্লেতের হয়ে ৪ মৌসুম খেলার পর, তিনি ইংরেজ ক্লাব শেফিল্ড ইউনাইটেডে যোগদান করেছিলেন, যেখানে তিনি ২ মৌসুমে ৭৬ ম্যাচে ৮টি গোল করেছিলেন। অতঃপর তিনি প্রায় ২ মিলিয়ন ইউরোর বিনিময়ে লিডস ইউনাইটেডে যোগদান করেছিলেন। পরবর্তীতে, তিনি লা প্লাতা, গ্রেমিও এবং ফেরো সারিল ওয়েস্তের হয়ে খেলেছিলেন। সর্বশেষ ১৯৮৮–৮৯ মৌসুমে, তিনি ইরাপুয়াতোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।
১৯৮৩ সালে, সাবেয়া আর্জেন্টিনার হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে অংশগ্রহণ করেছিলেন। তিনি আর্জেন্টিনার হয়ে ১৯৮৩ কোপা আমেরিকায় অংশগ্রহণ করেছিলেন।
দলগতভাবে, খেলোয়াড় হিসেবে সাবেয়া সর্বমোট ৫টি শিরোপা জয়লাভ করেছিলেন, যার মধ্যে ৩টি রিভার প্লেতের হয়ে এবং ২টি লা প্লাতার হয়ে জয়লাভ করেছিলেন। অন্যদিকে, ম্যানেজার হিসেবে, তিনি ২টি শিরোপা জয়লাভ করেছেন; যার সবগুলো লা প্লাতার হয়ে জয়লাভ করেছিলেন।
মৃত্যু
২০২০ সালের ৮ই ডিসেম্বর তারিখে, ৬৬ বছর বয়সে, সাবেয়া হৃদরোগে আক্রান্ত হয়ে মৃত্যুবরণ করেছেন। তিনি তার সতীর্থ দিয়েগো মারাদোনার মৃত্যুর দুই সপ্তাহ পরে মৃত্যুবরণ করেছেন।
খেলোয়াড়
রিভার প্লেত
লা প্লাতা
ম্যানেজার
লা প্লাতা
আর্জেন্টিনা
বিক্ষিপ্ত উদ্বাসন বিদ্যা
বিক্ষিপ্ত উদ্বাসন বিদ্যা (Diaspora studies) খ্রিস্টীয় ২০শ শতকের শেষভাগে প্রতিষ্ঠিত একটি উচ্চশিক্ষায়তনিক জ্ঞানের ক্ষেত্রে যাতে বিক্ষিপ্তভাবে উদ্বাসিত নৃগোষ্ঠীগত জনসমষ্টিসমূহ নিয়ে গবেষণা করা হয়। এইসব জনসমষ্টিকে প্রায়শই বিক্ষিপ্ত উদ্বাসিত জাতি নামে ডাকা হয়। জবরদস্তি, জাতিবিদ্বেষ বা বর্ণবাদ, ক্রীতদাসপ্রথা, বহিস্করণ, যুদ্ধ (বিশেষত জাতীয়তাবাদী সংঘাত), ইত্যাদি কারণে জোরপূর্বক বসতি স্থানান্তরের ধারণাটি বিক্ষিপ্ত উদ্বাসন পরিভাষাটির মধ্যে নিহিত আছে।
শার্ল ওগ্যুস্তাঁ দ্য কুলোঁ
thumb|right|250px|শার্ল ওগ্যুস্তাঁ দ্য কুলোঁ-র প্রতিকৃতি শার্ল ওগ্যুস্তাঁ দ্য কুলোঁ (Charles Augustin de Coulomb) (জুন ১৪, ১৭৩৬- আগস্ট ২৩, ১৮০৬) একজন ফরাসি পদার্থ বিজ্ঞানী ছিলেন। ১৭৩৬ সালের জুন ১৪ তারিখে ফ্রান্সের অঙ্গুলেমে তার জন্ম। তিনি সামরিক প্রকৌশলীর পেশা বেছে নিয়েছিলেন কিন্তু শারীরিক আঘাতের কারণে তাকে তিন বছর মার্টিনিকের ফোর্ট বুরবনে কাটাতে হয়। পুনরায় কাজে যোগদান করে তিনি লা রোশেল, আইল অফ এইক্স এবং শেরবুর্গে দায়িত্ব পালন করেন।
১৭৮১ সালে তাকে প্যারিসে স্থায়ীভাবে নিয়োগ দেয়া হয় কিন্তু ১৭৮৯ সালে ফরাসি বিপ্লবের প্রারম্ভে তিনি “এটেন্ডেন্ট অফ ওয়াটার এন্ড ফাউন্টেইন্স” এর পদ থেকে পদত্যাগ করে এবং ব্লয় এ একটি ক্ষুদ্র এস্টেটে অবসর জীবন যাপন করতে থাকেন। বিদ্রোহী সরকারের জারিকৃত ফরমান অনুযায়ী ওজন ও মাপ এর নতুন মানদন্ড তৈরির কাজে অংশগ্রহণ করার জন্য তাকে আবার প্যারিসে ডেকে পাঠান হয়। তিনি ছিলেন ন্যাশনাল ইন্সটিটিউটের প্রথম সদস্যদের একজন। ১৮০২ সালে তাকে “ইন্সপেক্টর অফ পাবলিক ইন্সট্রাকশন” হিসেবে নিয়োগ দেয়া হয়। কিন্তু ততদিনে তার স্বাস্থ্য অত্যন্ত দুর্বল হয়ে পড়েছে। চার বছর পর প্যারিসে তিনি মৃত্যুবরণ করেন।
কুলম্ব যন্ত্রকৌশল এবং তড়িৎ ও চুম্বকতার ইতিহাসে বিশেষ স্থান দখল করে আছেন। তিনি ১৭৭৯ সালে ঘর্ষন এর সূত্র সংক্রান্ত গুরুত্বপূর্ণ আবিষ্কার প্রকাশ করেন। এর বিশ বছর পর প্রকাশিত হয় সান্দ্রতা বিষয়ক স্মারক রচনা।
১৭৮৫ সালে পরকাশিত হয় তার গবেষণাপত্র “ধাতুর উপর বিকৃতি বলের প্রয়োগ ও স্থিতিস্থাপকতা সংক্রান্ত পরীক্ষা ও তত্ব” (Recherches théoriques et expérimentales sur la force de torsion et sur l'élasticité des fils de metal)। এই রচনায় তিনি “টরসন ব্যালান্স” যন্ত্রের বিভিন্ন ধরেনের গঠনের বর্ণনা দেন। এই যন্ত্রটি তিনি অত্যন্ত সাফল্যের সাথে ব্যবহার করেন আধান এর তলমাত্রিক বিস্তার এবং তড়িৎচুম্বক বলের সূত্র পরীক্ষার কাজে। তড়িৎচুম্বক বলের গাণিতিক তত্ব আবিষ্কারের পথপ্রদর্শক হিসেবে তিনি বিবেচিত। আধান এর একক কুলম্ব এবং কুলম্বের সূত্র তার নামানুসারে নামকরণ করা হয়েছে।
ডক্টর জেকিল অ্যান্ড মিস্টার হাইড (১৯৪১-এর চলচ্চিত্র)
ডক্টর জেকিল অ্যান্ড মিস্টার হাইড (Dr. Jekyll and Mr. Hyde) হল ভিক্টর ফ্লেমিং পরিচালিত ১৯৪১ সালের মার্কিন ভীতিপ্রদ চলচ্চিত্র। এতে নাম ভূমিকায় অভিনয় করেন স্পেন্সার ট্রেসি, এবং অন্যান্য শ্রেষ্ঠাংশে অভিনয় করেন ইংরিদ বারিমান ও লানা টার্নার। এছাড়া পার্শ্ব ভূমিকায় অভিনয় করেন ডোনাল্ড ক্রিস্প, ইয়ান হান্টার, বার্টন ম্যাকলেন, সি. অব্রি স্মিথ ও সারা অলগুড। এটি রবার্ট লুইস স্টিভেনসনের ১৮৮৬ সালের গথিক উপন্যাসিকা স্ট্রেঞ্জ কেস অব ডক্টর জেকিল অ্যান্ড মিস্টার হাইড অবলম্বনে নির্মিত। এই উপন্যাসিকার একাধিক চলচ্চিত্ররূপ রয়েছে, এই চলচ্চিত্রটি ১৯৩১-এর চলচ্চিত্রের পুনর্নির্মাণ। চলচ্চিত্রটি ১৪তম একাডেমি পুরস্কারে তিনটি বিভাগে মনোনয়ন লাভ করে।
শৈলকুপা
''' নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
ভানুকা রাজাপক্ষ
প্রমোদ ভানুকা বন্দর রাজাপক্ষ (භානුක රාජපක්ෂ; জন্ম: ২৪ অক্টোবর ১৯৯১) হচ্ছেন শ্রীলঙ্কার একজন পেশাদার ক্রিকেটার। তিনি ভানুকা রাজাপক্ষ নামে অধিক পরিচিত। তিনি শ্রীলঙ্কা জাতীয় ক্রিকেট দলের হয়ে আন্তর্জাতিক টি-টোয়েন্টি খেলেন। তিনি একজন বাঁহাতি ব্যাটসম্যান হওয়া সত্ত্বেও একজন ডানহাতি মিডিয়াম ফাস্ট বোলিং করেছেন। শ্রীলঙ্কার কলম্বোতে তার জন্ম হয়। ঘরোয়া ক্রিকেটে রাজাপক্ষের দীর্ঘমেয়াদী ক্যারিয়ার থাকা সত্ত্বেও, প্রথম-শ্রেণির ক্রিকেটে অভিষেকের দশ বছর পরে, ২০১৯ সালের পাকিস্তানের বিপক্ষে টি-টোয়েন্টি সিরিজের জন্য ডাকা হয়। তখনই আন্তর্জাতিক ক্রিকেটে তার অভিষেক হয়।
প্রাথমিক ক্যারিয়ার
ভানুকা রাজাপক্ষ কলম্বোর রয়্যাল কলেজের ছাত্র হয়ে ক্রিকেট জীবন শুরু করেছিলেন। একজন ভালো ব্যাটসম্যান এবং নির্ভরযোগ্য মিডিয়াম পেস বোলার হিসেবে তিনি রয়েল কলেজ দলের একজন মূল খেলোয়াড় ছিলেন। তার অন্যান্য ক্রীড়া আগ্রহের মধ্যে রয়েছে স্কোয়াশ এবং সাঁতার।
রাজাপক্ষ ২০১০ সালে নিউজিল্যান্ডে অনুষ্ঠিত অনূর্ধ্ব-১৯ বিশ্বকাপে শ্রীলঙ্কা দলে ব্যাটসম্যান হিসাবে নির্বাচিত হয়েছিলেন। টুর্নামেন্টে শ্রীলঙ্কার হয়ে শীর্ষস্থানীয় রান সংগ্রহকারী হিসাবে তিনি ২৫৩ রান সংগ্রহ করেছেন। ২০০৯ সালে তিনি অনূর্ধ্ব -১৯ দলের সাথে অস্ট্রেলিয়া সফর করেছিলেন, দ্বিতীয় অনূর্ধ্ব-১৯ ওয়ানডেতে ১১১ বল খেলে ১৫৪ রান করেছিলেন এবং সিরিজটি শীর্ষস্থানীয় রান সংগ্রহকারী হিসাবে শেষ করেছিলেন।
তিনি তার ব্যাটিংয়ের ধরনকে অ্যাডাম গিলক্রিস্টের সাথে তুলনা করেন। তাঁর করা অপরাজিত ১৫৪* রান অনূর্ধ্ব-১৯ ওয়ানডে ক্রিকেটে শ্রীলঙ্কার হয়ে দ্বিতীয় সর্বোচ্চ ব্যক্তিগত স্কোর। রাজাপক্ষই প্রথম শ্রীলঙ্কান অনূর্ধ্ব -১৯ ক্রিকেটার যিনি কোনও যুব ওয়ানডে ইনিংসে ১৫০ রান করেছিলেন। তিনিই প্রথম শ্রীলঙ্কান হিসেবে অনূর্ধ্ব -১৯ ১০০০ রান সংগ্রহকারী খেলোয়াড়।
২০১১ সালে, রাজাপক্ষ কেবলমাত্র চতুর্থ ব্যক্তি হিসেবে দুইবার দেশের প্রিমিয়ার স্কুল সেক্টর পুরস্কার অনুষ্ঠানে বর্ষসেরা স্কুল বয় ক্রিকেটার অর্থাৎ অবজারভার-মবিটেল বর্ষসেরা স্কুলবয় ক্রিকেটার হিসাবে নির্বাচিত হয়েছিলেন। সিইএটি শ্রীলঙ্কা ক্রিকেট পুরস্কার ২০১১-তে তাকে অনূর্ধ্ব ১৯ বিভাগের তরুণ উদীয়মান খেলোয়াড় হিসাবেও নির্বাচিত করা হয়েছিল।
ঘরোয়া ক্যারিয়ার
ঘরোয়া ক্রিকেটে ভানুকা রাজাপক্ষ সর্বপ্রথম শ্রীলঙ্কার ঘরোয়া ক্রিকেট ক্লাব সিংহলীজ স্পোর্টস ক্লাবের প্রতিনিধিত্ব করেছিলেন এবং বাংলাদেশের এনসিএল-এর টি-টোয়েন্টি টুর্নামেন্টে বরিশাল বিভাগ ক্রিকেট দলের হয়েও খেলেছেন।
২০১৮ সালের এপ্রিলে তিনি সেবছর অনুষ্ঠিত সুপার প্রভিন্সিয়াল ওয়ানডে টুর্নামেন্টে গালে দলে জায়গা পান। একই বছর আগস্টে তিনি তিনি এসএলসি টি-20 লীগে ক্যান্ডি দলে ডাক পান। ২০১৯ সালে তিনি ডাম্বুলা দলের হয়ে সুপার প্রভিন্সিয়াল ওয়ানডে টুর্নামেন্ট খেলেন।
২০১৯ সালে প্রিমিয়ার মৌসুমে বিআরসি'র হয়ে বন্দর কর্তৃপক্ষের দলের বিরুদ্ধে মুরস গ্রাউন্ডসে ১৭৩ বলে ক্যারিয়ারের সর্বোচ্চ ২৬৮ রান করেন। ১৯ ছক্কা এবং ২২টি বাউন্ডারি দ্বারা তিনি এই অনবদ্য ইনিংসটি সাজিয়েছিলেন।
২০১৯ সালে শ্রীলঙ্কা 'এ'-দলের ভারত সফরকালে, ভারত 'এ'-দলেরর দ্বিতীয় অনানুষ্ঠানিক টেস্টে হুবলির কেএসসিএ মাঠে তিনি ১৭টি চার এবং ৩টি ছক্কার সাহায্যে ১১২ বলে ১১০ রান করেছিলেন।
আন্তর্জাতিক ক্যারিয়ার
২০১৯ সালের সেপ্টেম্বরে, পাকিস্তানের বিপক্ষে সিরিজের জন্য শ্রীলঙ্কার আন্তর্জাতিক টুয়েন্টি২০ দলে ডাক পান। একই বছরের অক্টোবর মাসে পাকিস্তানের বিপক্ষে শ্রীলঙ্কার হয়ে আন্তর্জাতিক টুয়েন্টি২০-তে তার অভিষেক হয়। শ্রীলঙ্কার ৬৪ রানের জয়ের এই ম্যাচটিতে তিনি ২২ বলে ৩২ রান করেছিলেন। দ্বিতীয় ম্যাচে, তিনি ৪৮ বলে ৭৭ রান করে শ্রীলঙ্কার ৩৫ রানের জয়ে সবচেয়ে গুরুত্বপূর্ণ ভূমিকা পালন করেন। এই ম্যাচে তার ব্যাটিং পারফরম্যান্সের জন্য তিনি ' ম্যান অব দ্য ম্যাচ ' নির্বাচিত হন।
২০২২-এর ৫ জানুয়ারি তিনি আন্তর্জাতিক ক্রিকেট থেকে অবসর গ্রহণ করেন। তবে মাত্র ৮ দিন পর ১৩ জানুয়ারিতে তিনি শ্রীলঙ্কার ক্রীড়া মন্ত্রীর অনুরোধে অবসরের চিঠি প্রত্যাহার করে নেন।
২০২২–২৩ আয়ারল্যান্ড পুরুষ ক্রিকেট দলের বাংলাদেশ সফর
thumb|right|400px|একদিনের আন্তর্জাতিক সিরিজের প্রথম ম্যাচের দৃশ্য আয়ারল্যান্ড পুরুষ ক্রিকেট দল ২০২৩ সালের মার্চ ও এপ্রিল মাসে একটি টেস্ট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। টেস্ট ম্যাচটি ছিল আয়ারল্যান্ড ও বাংলাদেশের মধ্যে অনুষ্ঠিত প্রথম টেস্ট ম্যাচ। ২০২৩ সালের জন্য জানুয়ারি মাসে সফরের সূচি নিশ্চিত করা হয়।
ওডিআই সিরিজে বাংলাদেশ ২–০ ব্যবধানে জয়ী হয়। টি২০আই সিরিজে বাংলাদেশ ২–১ ব্যবধানে জয়লাভ করে। একমাত্র টেস্ট ম্যাচে বাংলাদেশ জয়লাভ করে।
প্রস্তুতিমূলক ম্যাচ
সিরিজ শুরুর আগে সফরকারী আয়ারল্যান্ড দল বাংলাদেশ ক্রিকেট বোর্ড একাদশের বিপক্ষে একটি প্রস্তুতিমূলক ম্যাচে অংশগ্রহণ করে।
রাজাঝির দীঘি
রাজাঝির দীঘি ফেনীর একটি ঐতিহ্যবাহী দীঘি।
অবস্থান ও বর্ণনা
১৮৭৫ সালে ফেনী  মহকুমা প্রতিষ্ঠিত হলে  তার সদর দপ্তর গড়ে তোলা হয় এই রাজাঝির দীঘির পাড়ে । দীঘির পাড়ে বর্তমানে ফেনী সদর থানা, ফেনী কোর্ট মসজিদ,অফিসার্স ক্লাব,জেলা পরিষদ পরিচালিত শিশু পার্ক সহ ন্যাশনাল হার্ট ফাউন্ডেশন গড়ে উঠেছে ।এ দীঘিটি ফেনীর ঐতিহাসিক ও দর্শনীয় স্থানের একটি।
দীঘিটি ফেনী শহররের গুরুত্বপূর্ণ তিনটি রাস্তা
ইতিহাস
জনশ্রুতি আছে ত্রিপুরা মাণিক্য রাজবংশের মহারাজের প্রভাবশালী একজন রাজার তার কন্যার অন্ধত্ব দুর করার মানসে প্রায় ৫/৭ শত বছর পূর্বে এ দীঘি খনন করা হয় বলে।
নামকরণ
জনশ্রুতি আছে ত্রিপুরা মহারাজের একজন রাজার কন্যার অন্ধত্ব দূর করার মানসে এ দীঘি খনন করা হয়। স্থানীয় ভাষায় কন্যা-কে ঝি বলা হয় তাই দীঘিটির নামকরণ করা হয় রাজাঝি।
মরাল
মরালরা অ্যানাটিডি পরিবারের, সিগনাস বর্গের একধরনের পাখি। এরা রাজহাঁস এবং পাতিহাঁসের নিকট আত্মীয়। মরালদের তাদের নিকট আত্মীয় রাজহাঁসের সাথে অ্যানসেরিনাই উপপরিবারে দলভুক্ত করা হয়েছে যেখানে তারা সিগনিনি প্রজাতি গঠন করেছে। তাদেরকে কখনো কখনো স্বতন্ত্র উপপরিবার সিগনিনাই বলে অভিহিত করা হয়। সিগনাস বর্গে ছয় বা সাত প্রজাতির মরাল রয়েছে; এছাড়াও কসকবরা মরাল নামে অন্য একটা প্রজাতিও আছে, যদিও এই প্রজাতিকে এখন আর প্রকৃত মরাল বলে গণ্য করা হয় না। সাধারণত, মরাল-যুগল সারাজীবনের জন্য জোট বাঁধে, তবে বাসা বাঁধতে ব্যর্থতার কারণে বা অপর সাথীর মৃত্যুতে এদের বিচ্ছেদও ঘটতে পারে। এতে মরালরা আবার অন্য মরালের সঙ্গ গ্রহণ করে। এরা একনাগারে তিন থেকে আটটি ডিম পাড়ে।
ব্যুৎপত্তি এবং পরিভাষা
মরালের ইংরেজি প্রতিশব্দ 'swan', জার্মান Schwan, ওলন্দাজ zwaan এবং সুয়েডীয় svan শব্দের সদৃশ, যা ইন্দো-ইউরোপীয় শব্দমূল *swen (শব্দ করা, গান করা) থেকে উদ্ভূত। মরালের ছানাকে মরাল-শাবক (swanlings) বা সিগনেট (cygnets) বলা হয়; এটা লাতিন শব্দ, যা cycnus বা "swan" এর ভিন্ন রূপ, এটা হতে প্রাচীন ফরাসি সিগ্নে (cigne) বা সিস্নে (cisne) (ক্ষুদ্র প্রত্যয়-et "সামান্য") এসেছে, এটা নিজেই গ্রিক κύκνος kýknos, একই অর্থের একটি শব্দ থেকে গঠিত।  পূর্ণ বয়স্ক পুরুষ মরালকে  রাজহংস (cob), যা মধ্য ইংরেজি cobbe (দল নেতা) থেকে এসেছে; পূর্ণ বয়স্ক নারী মরালকে রাজহংসী (pen) বলে।
বর্ণনা
উত্তর গোলার্ধের মরাল প্রজাতির পালক ধবধবে সাদা হলেও দক্ষিণ গোলার্ধের মরাল প্রজাতির পালক সাদা এবং কালো বর্ণে মিশ্রিত থাকে। অস্ট্রেলিয়ার কালো মরাল (Cygnus atratus) উড়ার জন্য ডানায় কয়েকগাছি সাদা পালক ছাড়া সম্পূর্ণ কালো; কালো মরালের ছানা হালকা ধূসর বর্ণের। দক্ষিণ আমেরিকার কালোগলা মরাল-এর গলার রং কালো ছাড়া বাকিটা দেহ সাদা রঙের।
দক্ষিণ আমেরিকার দুটি প্রজাতি বাদে, যাদের পায়ের রং গোলাপি, বাকি সব মরালদের পা-দুটি সাধারণত ঘন কালো ধূসর রঙের হয়। ঠোঁটের রঙে ভিন্নতা রয়েছেঃ চারটি উপ-সুমেরু প্রজাতির হলুদ রঙের কিছু বৈচিত্র্যতা সহ কালো ঠোঁট রয়েছে, এবং বাকি সবার আদর্শরূপ হিসেবে লাল এবং কালো ঠোঁট আছে। যদিও পাখিদের দাঁত নেই, তবে মরালদের দন্তবন্ত কিনারার ঠোঁট রয়েছে যা দেখতে ছোট ছোট খাঁজকাটা “দাঁতের” মতো, যেগুলো তাদের ঠোঁটেরই অংশ, যা দিয়ে তারা জলজ উদ্ভিদ এবং শেওলা ছাড়াও খোলকী, ছোট মাছ, ব্যাঙ এবং কীটপতঙ্গ ধরতে ও খেতে ব্যবহার করে। মূক মরাল এবং কালোগলা মরালের গলার ঊর্ধ্ব চোয়ালের নিম্নাংশে পিণ্ড রয়েছে।
ব্যাপ্তি এবং চলাফেরা
মরালদের সাধারণত উষ্ণপ্রধান পরিবেশে দেখতে পাওয়া যায়, তবে ক্রান্তীয় অঞ্চলে কদাচিৎ দেখা মিলে। উড়ার সময় মরালদের দলকে যুত বলা হয়। চারটি (অথবা পাঁচটি) প্রজাতি উত্তর গোলার্ধে পাওয়া যায়, একটি প্রজাতিকে অস্ট্রেলিয়া এবং নিউজিল্যান্ড-এ দেখা যায় এবং একটি প্রজাতিকে দক্ষিণ আমেরিকার দক্ষিণাঞ্চলে বিচরণ করতে দেখা যায়।তারা- ক্রান্তীয় এশিয়া, মধ্য আমেরিকা, দক্ষিণ আমেরিকার উত্তরাঞ্চল এবং সমগ্র আফ্রিকায় অনুপস্থিত। মূক মরাল, একটি প্রজাতিকে উত্তর আমেরিকা, অস্ট্রেলিয়া এবং নিউজিল্যান্ডে নিয়ে যাওয়া হয়।
কয়েকটি প্রজাতি, পুরোপুরি বা আংশিকভাবে পরিযায়ী। পশ্চিম ইউরোপের এলাকা জুড়ে বিচরণ করলেও পূর্ব ইউরোপ এবং এশিয়ায় সম্পূর্ণরূপে পরিযায়ী হয়ে থাকার জন্য, তাদেরকে আংশিক পরিযায়ী পাখি বলে। রাজমরাল এবং থুন্দ্রা মরাল সম্পূর্ণরূপে পরিযায়ী, এবং ভেরীবাদক মরালরা প্রায় পুরোপুরি পরিযায়ী। কিছু ক্ষেত্রে প্রমাণ মিলে যে কালোগলা মরালরা তাদের বিস্তৃত এলাকায় পরিযায়ী, যদিও বিস্তারিত গবেষণায় তারা কম না দীর্ঘ পরিসরের এলাকায় ঘুরে বেড়ায় এনিয়ে কোন তথ্য দেখানো হয়নি।
আচরণ
মরালরা পানিতে এবং ডাঙায় খেয়ে বেঁচে থাকে। তারা প্রায় সবাই তৃণভোজী, যদিও তারা সামান্য পরিমাণ জলজ প্রাণী খেয়ে থাকে। পানিতে, খাদ্য সিক্ত অবস্থায় পেয়ে থাকে, এবং তাদের খাদ্য তালিকা জলজ এবং নিমিজ্জিত উদ্ভিদের মূল, কন্দ, কাণ্ড এবং পাতার সমন্বয়ে গঠিত।
যদিও মরালরা ৪ এবং ৭ বছর বয়সে যৌনপরিপক্কতায় পৌঁছে, তারা সামাজিকভাবে একগামি বন্ধন গঠন করতে পারে তাদের ২০ মাস বয়সের সময় যা অনেক বছর দীর্ঘস্থায়ী হয়, এবং কিছু ক্ষেত্রে এটা সারা জীবনের জন্য ঠিকে থাকে। 'মূক মরালের' জীবনকাল প্রায় ১০ বছরের বেশি, এবং মাঝেমাঝে এটা ২০ বছরেরও বেশি হয়, অপরদিকে কালোগলা মরালরা বন্দীদশায় এক দশকেরও কম সময় বেঁচে থাকে। এই বন্ধন বছর বছর চলে আসে, এমনকি 'থুন্দ্রা মরালের' মতো যূথচর এবং পরিযায়ী প্রজাতির মাঝেও, যা তাদের শীতপ্রধান ভূমিতে সমবেত করে। তাদের বাসা পানির কাছাকাছি ভূমিতে প্রায় এক মিটার জুড়ে হয়। অন্যান্য পাতিহাঁস বা রাজহাঁস প্রজাতির মতো নয়, তাদের পুরুষ মরালরাও বাসা তৈরিতে সাহায্য করে। ডিমের গড় আকার (মূক মরালের ক্ষেত্রে) হল ১১৩×৭৪ মিমি, ওজন ৩৪০ গ্রাম, ছোঁয়ের আকার ৪ থেকে ৭, এবং ডিমে তা দেওয়ার সময় ৩৪-৪৫ দিন। হুইস্লিং হাঁস ছাড়া, তারা হচ্ছে অ্যানাটিডি পরিবারের একমাত্র সদস্য, যেখানে ডিমে তা দেওয়ার সময় পুরুষরাও সহায়তা করে।
মরালরা আক্রমণাত্মকভাবে তাদের বাসা রক্ষা করার জন্য পরিচিত। এরকম একটি আক্রমণে এক ব্যক্তি ডুবে গিয়েছিল বলে মনে করা হয়।
নিয়মানুগ এবং বিবর্তন
সাক্ষ্যপ্রমাণ বলে যে সিগনাস(Cygnus) বর্গ ইউরোপ বা পশ্চিম ইউরেশিয়ায় "মধ্যনতুন যুগে" বিকশিত হয়ে, উত্তর গোলার্ধের সবত্র ছড়িয়ে পরে "অতিনতুন যুগে"। যখন দক্ষিণের প্রজাতিটির শাখা-প্রশাখা জানা ছিল না। মূক মরাল দক্ষিণ গোলার্ধের সিগনাস(Cygnus) (del Hoyo et al., eds, হ্যান্ডবুক অফ দ্য বার্ড অফ দ্য ওয়ার্ল্ড) বর্গের সবচেয়ে নিকটাত্মীয়; এই প্রজাতির অভ্যাস হচ্ছে গলা বাঁকিয়ে রাখা (সোজা নয়) এবং ডানা তালগোল পাকিয়ে রাখা (নিবিড়ভাবে নয়) এমনকি এর ঠোঁটের রং এবং গাঁট নির্দেশ করে যে এটি কালো মরালের জীবিত সবচেয়ে নিকটাত্মীয়। জীবভূগোল এর বরাত দিয়ে এবং  অলর(Olor) উপবর্গের রূপরেখা অনুযায়ী এটাকে সবথেকে সাম্প্রতিক উপজনন মনে করা হয়, তাদের আধুনিক বিকাশের প্রমাণ দেখে (যেগুলো তুষার যুগে বসবাসের অযোগ্য ছিল) এবং শ্রেণীবিন্যাসকরণে তাদের সবথেকে বেশি সামঞ্জস্যতা থেকে।
জাতিজনি
জন বয়ডের ওয়েবসাইট থেকেটেক্সনমি ইন ফ্লাক্স এর উপর ভিত্তি করেঃ
প্রজাতি
বর্গ সিগনাস
সিগনাস (Cygnus) বর্গের ‘জীবাশ্ম সাক্ষ্যপ্রমাণ’ খুবই চিত্তাকর্ষক, যদিও এই উপবর্গের বিভাজন প্রায় ক্ষেত্রে পরীক্ষামূলক; উপরে উল্লিখিত মত অনুযায়ী, প্রথম দিককার প্রজাতিগুলো সি অলর(C. Olor) – দক্ষিণ গোলার্ধের প্রজাতির অন্তর্ভুক্ত, যেখানে উত্তর আমেরিকার অলর(Olor)কে প্লাইস্টোসিন শ্রেণীবিভাগে রাখা হতে পারে। বিশেষত উত্তর গোলার্ধের মরাল থেকে, প্রাগৈতিহাসিক প্রজাতির কিছু সংখ্যকের বর্ণনা করা হয়েছে। এগুলোর মধ্য থেকে- বিশাল আকৃতির সিসুলো-মাল্টিসি সি ফাল্কনারি(C. Falconeri), সমসাময়িক স্থানীয় বামন হাতিদের(Elephas falconeri) তুলনায় অধিকতর লম্বা ছিল (যদিও ভারী ছিলনা)।
জীবাশ্ম নথিপত্র
প্রতাবিত জীবাশ্ম মরাল "Cygnus" bilinicus এবং "Cygnus" herrenthalsi উভয়টি, যথাক্রমে একটি মানিকজোড় ছিল এবং কতিপয় অপরিচিত বংশের বড় পাখি ছিল (উল্লেখিত উপাদানের সংরক্ষণের কদর্যতার জন্য)। আনসার অ্যাটাভাস(Anser atavus)কে অনেক সময় সিগনাস(Cygnus) এর মধ্যে স্থান দেয়া হয়।
দক্ষিণ আমেরিকার কসকরবা মরাল (Coscoroba coscoroba), এই বর্গের একমাত্র প্রজাতি, প্রকৃতপক্ষে কোন বাস্তব মরাল নয়। এদের জাতিগত অবস্থা পুরোপুরি জানা যায়নি; এগুলো কিছু কিছু ক্ষেত্রে রাজহাঁস এবং টাডোর্নার খুবই সদৃশ।
সংস্কৃতিতে
সাহিত্যের অনেক শাখাই ইউরোপের মূক মরালকে নির্দেশ করতে দেখা গেছে। "দ্য আগলি ডাকলিং" উপকথাকে মরাল সম্পর্কে সবচেয়ে জনপ্রিয় গল্প হিসেবে মনে করা হয়। মরালদেরকে তাদের দীর্ঘস্থায়ী, দৃশ্যত একগামি সম্পর্কের কারণে প্রায়সময়ই ভালোবাসা বা বিশ্বস্ততার প্রতীক হিসেবে বিবেচনা করা হয়। মরাল-সম্পর্কিত বিখ্যাত যাত্রা লোহেনগ্রিন এবং পার্সিফাল দেখা যায়। প্রথম এলিজাবেথ এর শাসনামলে মরালের মাংসকে বিলাসবহুল খাদ্য মনে করা হত। A ঐসময় থেকে ভাঁজা মরালের একটি খাদ্যপ্রনালি চলে আসছে: "মরালকে স্যাঁকার জন্য এটাকে পুড়িয়ে হার আলাদা করা হয়, এরপর এটাকে অর্ধসিদ্ধ করতে হয়, অতঃপর মরিচ, লবণ এবং আদা দিয়ে ভালোভাবে পাকাতে হয়, এরপর একে চর্বি মাখাতে হয়, এবং একে মাখনের সাথে রাইয়ের মিশ্রণে করে পাত্রে রাখতে হয়, পরে এটা বন্ধ করে ভালমত স্যাঁকতে হয়, স্যাঁকা হয়ে গেলে, ছিদ্রপথগুলো বিগলিত্মাখন দিয়ে ভরে দিতে হয়; এভাবে এটাকে গরুরমাংসের মতো করে পরিবেশন করা হয়।"
পৌরাণিক কাহিনীতে মরাল খুব শক্তপুক্তভাবে স্থান করে নিয়েছে। গ্রিক পুরাণে, ‘লেডা এবং মরাল’ কাহিনীতে বর্ণনা করা হয়েছে যে হেলেন,জিউসের একটি ইউনিয়নে গর্ভবতী হয়েছিল এবং মরালের ছদ্মবেশে ছিল এবং লেডা স্পার্টার রাণী হিসাবে ছিল। অন্যান্য ধ্রুপদী সাহিত্যের তথ্য থেকে বিশ্বাস করা হয় যে মৃত্যুতে মূক-মরাল চমৎকার গাইত, অন্যথায় নীরব থাকত—এভাবে ‘মরাল গান’ শব্দবাক্য আসে; এমনকি জুভেনালের ব্যঙ্গাত্মক তথ্যমতে ভালো নারীজাতি নির্দেশ করতে "দুর্লভ পাখি, কৃষ্ণহংসের (কালো মরাল) মতো এভুবনে দুর্লভ", যেটা থেকে আমরা ল্যাটিন শব্দবাক্য (রারা এভিস) ‘দুর্লভ পাখি’ পেয়ে থাকি। তাছাড়া মুক-মরাল অ্যাপোলোর অন্যতম পবিত্র পাখি, যার সংযুক্তি আলোর প্রতীক হিসেবে পাখির স্বভাব এবং একটি "মরাল গান" এই ধারণা উভয়টি থেকে এসেছে। দেবতাদের প্রায়ই একটি রথ দ্বারা টানা বা ডেলস থেকে তার উত্তরণের জন্য মরালকে দিয়ে অশ্বচালনার মতো কাজ করানো হত।
লির সন্তানদের সম্পর্কে কথিত আইরিশ কিংবদন্তি এক বিমাতা তার সন্তানদের ৯০০ বছর মরালে রূপান্তর করে রাখে। কিংবদন্তি ‘‘টকমার্ক ইটেইন’’ এ, সিঢের রাজা (অন্তঃসলিলা-বাসস্থান, অতিপ্রাকৃত স্বত্বা) নিজেকে এবং আয়ারল্যান্ডের সবচেয়ে সুন্দরী নারী, ইটেইন, আয়ারল্যান্ডের রাজা ও সৈন্যবাহিনীর কাছ থেকে অব্যাহতি পাওয়ার জন্য নিজেদের মরালে রূপান্তরিত করেন। মরালকে সম্প্রতি একটি আইরিশ স্মারক মুদ্রার উপর ফুটিয়ে তোলা হয়েছে।
মরালকে আয়ারল্যান্ডীয় সাহিত্য ডব্লিউ বি ইয়েটসের কবিতায় দেখতে পাওয়া যায়। কোলে’র বন্য মরালকে মরলদের সম্মোহিত বৈশিষ্ট্যের উপর ভিত্তি করে বিশেষ দৃষ্টিপাত করা হয়েছে। এছাড়া ইয়েটসও ‘লেডা এবং মরালের’ মিথকে একই নামের কবিতায় বর্ণনা করেছেন।
নর্স পুরাণে, দুটা মরাল রয়েছে যেগুলো আসগার্ডের রাজত্বে, দেবতাদের ভূমিতে, পবিত্র কুপ উর্ড থেকে পানি পান করত। প্রস এডার অনুযায়ী, এই কূপের পানি এতো বিশুদ্ধ এবং পবিত্র যে যা-ই এই পানি স্পর্শ করে তা-ই একদম সাদা হয়ে যায়, এমনকি এই মরাল-যুগল এবং তাদের বংশধররাও এরকম হয়ে যায়। ভলানডার্কভিদা, বা লে অফ ভলান্ড কবিতা, এডা কবিতার অংশবিশেষ, এটাতেও মরালের বিশুদ্ধতার বর্ণনা করা হয়।
ফিনিশ মহাকাব্য কালেভালাতে আছে, একটি মরাল মৃত্যুপুরীর টৌনেলার টৌনি নদীতে বাস করত। এই গল্প অনুযায়ী, যে-ই এই মরালকে মারতে গিয়েছে, সে-ই ধ্বংস হয়ে গেছে। কালেভালা’র উপর ভিত্তি করে জীন সাইবেলাস লেমিংকাইনেন সয়টে রচনা করেন, যার দ্বিতীয় খণ্ডটি টৌনেলার মরাল (Tuonelan joutsen) শিরোনামে ছিল। বর্তমান সময়ে, পাঁচটি উড়ন্ত মরালকে নর্ডীয় রাষ্ট্রসমূহ প্রতীক হিসেবে ব্যবহার করে, হোপার সোয়ান (Cygnus cygnus) ফিনল্যান্ডের জাতীয় পাখি, এবং মূক মরাল ডেনমার্কের জাতীয় পাখি।
ফরাসি ব্যঙ্গ-রচয়িতা ফ্রাঁসোয়া রাবলে তার ‘গারগান্তুয়া এন্ড পান্তাগ্রুয়েল’ এর মধ্যে লিখেছেন যে তার সম্মুখীন হওয়া সবথেকে সেরা টয়লেট পেপার হচ্ছে মরালের গলা।
একটি মরালের গল্পের উপর ভিত্তি করে লিংকনের সেন্ট হুগের মরালের একটি বিশেষ গুন ছিল, যেটি তার খুব ভক্ত ছিল।
ল্যাটিন আমেরিকান সাহিত্যে, নিকারাগুয়ার কবি রুবেন দারিও (১৮৬৭–১৯১৬) মরালকে পবিত্র বলে শৈল্পিক অনুপ্রেরণার প্রতীক হিসেবে পাশ্চাত্য সংস্কৃতিতে কল্পিত মরালের দৃঢ়তায় নজর কাড়তে,‘রেপ অফ লেডা’ দিয়ে শুরু হয় এবং ভাগনারের লোহেনগ্রিন      দিয়ে শেষ হয়। এ নিয়ে দারিওর সবথেকে জনপ্রিয় কবিতা হচ্ছে ব্লাসন – "কোট অব আর্মস" (১৮৯৬), এবং তার মরলারে ব্যবহার এটাকে আধুনিক কাব্য আন্দোলনে রূপ দেয় যা ১৮৮০-থেকে প্রথম বিশ্ব যুদ্ধ পর্যন্ত স্প্যানীয় ভাষার কবিতায় আধিপত্য বিস্তার করে। এটা ছিল স্প্যানীয় ভাষার কবিতায় একটি আধিপত্য যেটাকে মেক্সিকান কবি এনরিক গঞ্জালেজ মার্টিনেজ Tuércele el cuello al cisne – "মরালের গলায় মোচড়" (১৯১০) নামের একটি শিরোনামে চতুর্দশপদী কবিতার আধুনিকতা শেষের ঘোষণা দেয়ার প্রয়াস চালান। মরালকে হিন্দুধর্মে খুব সম্মান করা হয়, এবং একে ঋষিতুল্য মনে করা হয়, যার প্রধান চরিত্রগত বৈশিষ্ট্য দুনিয়ার সাথে লেগে থাকা নয়, যেমনটি তাদের পালক জলের মধ্যে ভিজে না, ঠিক যেমনটি তুলনা করা হয়। মরালের সংস্কৃত শব্দ হচ্ছে "হংস" এবং "হংসরাজ" বা রাজকীয় মরাল হচ্ছে দেবী সরস্বতীর বাহন যা ‘‘সত্য গুন’’ বা বিশুদ্ধতার চরমোত্কর্ষের প্রতীক। এটা বলা হয় যে যদি দুধ এবং জলের মিশ্রণ মরালকে পান করার জন্য দেওয়া হয়, তবে মরাল শুধু দুধটুকুই পান করবে। অতএব, জ্ঞানের দেবী সরস্বতী মরালে চড়ে বেড়ান কারণ এইভাবে মরাল নির্দেশ করে "বিবেক" অর্থাত দূরদর্শিতা এবং ভালো ও মন্দের মধ্যকার বা শাশ্বত এবং অস্থায়ীর মধ্যে বৈষম্যের। এর একটা বড় গুণ হিসেবে গ্রহণ করা হয়, যা এই সংস্কৃত শ্লোক দ্বারা দেখানো হয়েছে:
বৈদিক সাহিত্যে এটা অনেক বার উল্লেখ করা হয়েছে, এবং যেসব ব্যক্তি সর্বশক্তি আধ্যাত্মিকতা অর্জন করেছে তাদেরকে অনেক সময় তাদের আধ্যাত্মিক দয়াপরবশতার জন্য ‘পরমহংস’ ("উৎকৃষ্ট মরাল") ডাকা হয় এবং বিভিন্ন আধ্যাত্মিক জগতে ঘুরে বেড়ানোর সক্ষমতা অর্জন করে। বেদে, বলা হয়েছে যে মরালরা মানস সরোবর হ্রদে গরমের সময় বসবাস করে এবং শীতের জন্য ভারতীয় হ্রদে পাড়ি দেয়।এটা বিশ্বাস করা হয় যে তারা কিছু অলৌকিক শক্তি পেয়ে থাকে, যেমন- তারা মণিমুক্তা খেয়ে ফেলতে পারে।
ইন্দো-ইউরোপীয় ধর্মে মরালরা ‘স্বর্গীয় যুগলদ্বয়ের’ সাথে সম্পৃক্ত, এবং প্রোটো-ইন্দো-ইউরোপীয় সময়ে এটা ভাবা হয় যে, মরালরা ‘স্বর্গীয় যুগলদ্বয়’ এবং ইন্দো-ইউরোপীয় সূর্য দেবতাদের সৌর প্রতীক ছিল।
ডিউই ডেসিমাল শ্রেণীবিন্যাস
দশমিক সংখ্যার শ্রেণিবিন্যাস "আপেক্ষিক অবস্থান" এবং "আপেক্ষিক সূচক" ধারণার প্রবর্তন করেছে। গ্রন্থাগারগুলো আগে বইগুলিকে স্থায়ী তাকের অবস্থান দিয়েছিল যা বিষয়ের পরিবর্তে অধিগ্রহণের ক্রম সম্পর্কিত ছিল। শ্রেণীবিভাগের স্বরলিপি প্রধান শ্রেণীর জন্য তিন-সংখ্যার সংখ্যা ব্যবহার করে, ভগ্নাংশের দশমিকের সাথে আরও বিশদ বিবরণের জন্য সম্প্রসারণের অনুমতি দেয়। সংখ্যাগুলি এমন নমনীয় যে সেগুলি সাধারণ বিষয়গুলির বিশেষ দিকগুলিকে আচ্ছাদিত করার জন্য রৈখিক ধরনে প্রসারিত করা যেতে পারে। একটি গ্রন্থাগার একটি শ্রেণিবিন্যাস নম্বর বরাদ্দ করে যা তার বিষয়ের ভিত্তিতে গ্রন্থাগারের অন্যান্য বইয়ের তুলনায় একটি অবস্থানে একটি নির্দিষ্ট পরিমাণকে দ্ব্যর্থহীনভাবে সনাক্ত করে। সংখ্যাটি যে কোনও বই খুঁজে পাওয়া এবং গ্রন্থাগারের তাকগুলিতে এটির সঠিক জায়গায় ফিরিয়ে দেওয়া সম্ভব করে তোলে। অন্তত ১৩৫টি দেশে ২০০,০০০ গ্রন্থাগারে শ্রেণিবিন্যাস পদ্ধতিটি ব্যবহার করা হয়।
১৯৭৩–১৮৮৫: প্রারম্ভিক অগ্রগতি
মেলভিল ডিউই (১৮৫১–১৯৩১) ছিলেন একজন মার্কিন গ্রন্থাগারিক এবং স্বঘোষিত সংস্কারক। তিনি আমেরিকান লাইব্রেরী এসোসিয়েশন এর প্রতিষ্ঠাতা সদস্য। এবং গ্রন্থাগার ও ব্যবসায় কার্ড প্রথা প্রচারের জন্য তাকে কৃতিত্ব দেওয়া যেতে পারে। ১৮৭৩ সালে আমহার্স্ট কলেজ গ্রন্থাগারে কাজ করার সময় তিনি তার গ্রন্থাগারের শ্রেণিবিন্যাস পদ্ধতির ধারণা তৈরি করেছিলেন। তিনি সেই লাইব্রেরির বইগুলিতে শ্রেণিবিন্যাস প্রয়োগ করেছিলেন, ১৮৭৬ সাল পর্যন্ত তার শ্রেণীবিভাগের প্রথম সংস্করণ ছিল। ১৮৭৬ ​​সালে, তিনি "একটি গ্রন্থাগারের বই এবং পুস্তিকাগুলি তালিকা এবং সাজানোর জন্য একটি শ্রেণিবিন্যাস এবং বিষয় সূচক" শিরোনাম সহ পুস্তিকা আকারে শ্রেণীবিভাগ প্রকাশ করেন।''
মণ্ডলা লোকসভা কেন্দ্র
মণ্ডলা লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৮,২৪,৭০২ জন।
ইতিহাস
মণ্ডলা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য এবং ছয়টি বিধানসভা কেন্দ্র তফসিলী উপজাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি দিণ্ডোরি জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র৷ এটি দিণ্ডোরি জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র৷ এটি মণ্ডলা জেলায় অবস্থিত৷ এটি তফসিলী উপজাতিদের জন্য সংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র৷ এটি মণ্ডলা জেলায় অবস্থিত৷ এটি তফসিলী উপজাতিদের জন্য সংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি মণ্ডলা জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র৷ এটি সেওনি জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র৷ এটি সেওনি জেলায় অবস্থিত৷ এটি তফসিলী উপজাতিদের জন্য সংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র৷ এটি নরসিংহপুর জেলায় অবস্থিত৷ এটি তফসিলী জাতিদের জন্য সংরক্ষিত আসন৷
মজিবুর রহমান (জেনারেল)
মজিবুর রহমান হলেন বাংলাদেশ সেনাবাহিনীর একজন মেজর জেনারেল এবং স্পেশাল সিকিউরিটি ফোর্সের ডিরেক্টর জেনারেল।
বেনারস রেলওয়ে স্টেশন
বেনারস রেলওয়ে স্টেশন (बनारस, স্টেশন কোড: BSBS, পূর্বনাম মান্ডুয়াডিহ রেলওয়ে স্টেশন ) ভারতের উত্তরপ্রদেশ রাজ্যের বারাণসীর মান্ডুয়াডিহ এলাকায় অবস্থিত। এটি বারাণসীর একটি প্রধান স্টেশন। সাইনবোর্ডে স্টেশনের নাম হিন্দি, ইংরেজি, উর্দু এবং সংস্কৃতেও রয়েছে। বারাণসী জংশনে যানজটের জন্য এটি একটি উচ্চ সুবিধাযুক্ত স্টেশন হিসাবে গড়ে উঠেছে।
০৩৩
০৩৩ বা জিরো থ্রি থ্রি হলো ২০১০ সালের বিরসা দাশগুপ্ত পরিচালিত একটি বাংলা চলচ্চিত্র। প্রথম প্রকাশ ও প্রযোজনা করেছেন মক্সি এন্টারটেইনমেন্টস । এতে অভিনয় করেছেন রুদ্রনীল ঘোষ ও পরমব্রত চট্টোপাধ্যায়।
মহান কুরুশ
পারস্যের দ্বিতীয় কুরুশ বা মহান কুরুশ (পুরাতন ফার্সি: কুরুশ; নতুন ফার্সি: کوروش بزرگ ; ইংরেজি: Cyrus the Great সাইরাস দ্য গ্রেট সি. ৬০০ খ্রিস্টপূর্ব বা ৫৭৬ খ্রিস্টপূর্ব–৫৩০ খ্রিস্টপূর্ব ) ছিলেন পারসিক হাখমানেশী সাম্রাজ্যের প্রতিষ্ঠাতা। সাম্রাজ্যটি এশিয়া, ইউরোপ ও আফ্রিকা—এই তিন মহাদেশে বিস্তৃত ছিল। ইরান ছাড়াও বর্তমান কালের আফগানিস্তান, পাকিস্তান, মধ্য এশিয়ার অংশবিশেষ, এশিয়া মাইনর (তুরস্ক), থ্রাকে (গ্রিস), কৃষ্ণ সাগরের উপকূল, ইরাক, সৌদি আরবের উত্তরাংশ, জর্দান, প্যালেস্টাইন, লেবানন, সিরিয়া, প্রাচীন মিশরের সব গুরুত্বপূর্ণ এলাকা এবং লিবিয়া এই সাম্রাজ্যের অন্তর্ভুক্ত ছিল। এটি প্রাচীন বিশ্বের বৃহত্তম সাম্রাজ্যগুলির একটি। তার রাজকীয় উপধিগুলো ছিল মহান রাজা, পারস্যের রাজা, অ্যানসানের রাজা, মিডিয়ার রাজা, ব্যাবিলনের রাজা, সুমেরের রাজা ও আক্কাদ। তিনি ছিলেন পৃথিবীর চতুর্কোণের রাজা। এছাড়াও ৫৩৯ এবং ৫৩০ খ্রিস্টপূর্বের মাঝামাঝি কোনো এক সময় সাইরাস সিলিন্ডারের ঘোষণা পত্রের মাধ্যমে বৈশ্বিক মানবাধিকার ঘোষণা করেছিলেন যা বিশ্বের ইতিহাসে ঐতিহাসিকভাবে গুরুত্বপূর্ণ প্রথম মানবাধিকারের সনদ।
মহান কুরুশের শাসনকাল ২৯ থেকে ৩১ বছর পর্যন্ত স্থায়ী ছিল। কুরুশ তার সাম্রাজ্য বিস্তার করেছিলেন প্রথম মিডিস সাম্রাজ্য দখলের মাধ্যমে, তারপর লিডিয় সাম্রাজ্য এবং পরবর্তীতে নিও-ব্যাবিলন সাম্রাজ্য দখল করেছিলেন। ব্যাবিলনীয় সাম্রাজ্যের ভেতরে তখন সিরিয়া ও প্যালেস্টাইনও অন্তর্ভুক্ত ছিল। যে কারণে এই দুটি দেশও সাইরাসের কর্তৃত্বাধীন হয়ে পড়ে। এরপর কিছুদিন ক্ষমতা সংহত করার পর তিনি মধ্য এশিয়ার মাসাগেটা নামক এক জাতিকে আক্রমণ করেন, তার সাথে ছিলেন স্যার দারেয়া। মাসাগেটাদের সাথে যুদ্ধে দারেয়ার সাথে কুরুশও ডিসেম্বর ৫৩০ খ্রিস্টপূর্বে নিহত হন। তার মৃত্যুর পর তার পুত্র দ্বিতীয় ক্যাম্বিসাস সিংহাসনে বসেন ও পিতার মৃতদেহ উদ্ধার করে পাসাগার্ডাতে সমাধিস্থ করেন। মহান কুরুশ বেঁচে থাকতে কখনো মিশর আক্রমণ করেন নি কিন্তু তার পুত্র ক্যাম্বিসাস মিশর আক্রমণ ও দখল করে হাখমানেশী সাম্রাজ্যে যুক্ত করেন। এছাড়াও তিনি নাবিয়া ও সাইরেনাইসা নামক আরো দুটি রাজ্য দখল করতে সমর্থ হয়েছিলেন।
গ্রন্থপঞ্জি
প্রাচীর উৎস
আধুনিক সময়ের উৎস
পতঞ্জলির যোগসূত্র
পতঞ্জলির যোগসূত্র হল যোগের তত্ত্ব ও অনুশীলনের উপর সংস্কৃত সূত্র (নীতিবচন)। বেদব্যাস ও কৃষ্ণমাচার্যের মতে সূত্রসংখ্যা ১৯৫ এবং বি কে এস লয়েনগার সহ অন্যান্য পণ্ডিতদের মতে ১৯৬। যোগ সূত্রগুলি খ্রিস্টীয় শতাব্দীর প্রথম দিকে, ভারতের ঋষি পতঞ্জলি দ্বারা সংকলিত হয়েছিল যিনি অনেক পুরনো ঐতিহ্য থেকে যোগ সম্পর্কে জ্ঞান সংশ্লেষিত এবং সংগঠিত করেছিলেন।
যোগসূত্রগুলি অষ্টঙ্গের উল্লেখ, সমাধিতে চর্চার আটটি উপাদান, ধ্যানের বস্তুতে মনের একাগ্রতা, যম (বিরত থাকা), নিয়ম (পালন), আসন (যোগ ভঙ্গি), প্রাণায়ামের (শ্বাস নিয়ন্ত্রণ) জন্য সর্বাধিক পরিচিত প্রত্যাহার (ইন্দ্রিয়ের প্রত্যাহার), ধারণা (মনের ঘনত্ব), ধ্যান এবং সমাধি (শোষণ)। যাইহোক, এর মূল লক্ষ্য হল কৈবল্য, পুরুষের বিচক্ষণতা, সাক্ষী-সচেতন, প্রকৃতি থেকে পৃথক, জ্ঞানীয় যন্ত্রপাতি এবং প্রকৃতির মলিন অপবিত্রতা থেকে পুরুষের বিচ্ছিন্নতা।
যোগসূত্রগুলি পুরুষ ও প্রকৃতির ধারণার উপর নির্মিত, এবং প্রায়শই এর পরিপূরক হিসাবে দেখা হয়। এটি বৌদ্ধধর্মের সাথে ঘনিষ্ঠভাবে জড়িত, এর কিছু পরিভাষা অন্তর্ভুক্ত করে। এখনো, সাংখ্য, যোগ, বেদান্ত, সেইসাথে জৈনধর্ম এবং বৌদ্ধধর্মকে দেখা যায় প্রাচীন ভারতে তপস্বী ঐতিহ্যের বিস্তৃত ধারার বিভিন্ন প্রকাশের প্রতিনিধিত্ব করে, যা ভক্তি ঐতিহ্য ও বৈদিক আচারের বিপরীতে প্রচলিত ছিল।
সমসাময়িক যোগ ঐতিহ্য পতঞ্জলির যোগসূত্রকে শাস্ত্রীয় যোগ দর্শনের অন্যতম মৌলিক গ্রন্থ বলে মনে করে। যাইহোক, যোগসূত্রের অপব্যবহার - এবং অপব্যবহার - এবং যোগের পরবর্তী পদ্ধতিতে এর প্রভাব সম্পর্কে ডেভিড গর্ডন হোয়াইট প্রশ্ন করেছিলেন, যিনি যুক্তি দিয়েছিলেন যে পাঠ্যটি প্রায় ৭০০ বছর ধরে আপেক্ষিক অস্পষ্টতায় পড়েছিল ১৩ থেকে ১৯ শতকে, এবং উনিশ শতকের শেষের দিকে স্বামী বিবেকানন্দ, তাত্ত্বিক সমাজ এবং অন্যান্যদের প্রচেষ্টার কারণে প্রত্যাবর্তন করেন। এটি বিংশ শতাব্দীতে বিশুদ্ধ হিসেবে খ্যাতি অর্জন করে।
লেখক
যোগসূত্রের পাণ্ডুলিপির শেষ পৃষ্ঠাগুলোর কাজটি পতঞ্জলির জন্য আরোপিত।  পতঞ্জলীর পরিচয় একাডেমিক বিতর্কের বিষয় হয়েছে কারণ একই নামের একজন লেখককে মহাভাষ্য নামক সংস্কৃত ব্যাকরণের সর্বোত্তম পাঠ্যের রচনার কৃতিত্ব দেওয়া হয় যা খ্রিস্টপূর্ব দ্বিতীয় শতাব্দীতে দৃঢ়ভাবে বিতর্কিত। তবুও দুটি কাজের বিষয়বস্তু এবং ভাষা, ব্যাকরণ ও শব্দভান্ডারের বিবরণে সম্পূর্ণ ভিন্ন, যেমনটি লুই রেনু দ্বারা অনেক আগে উল্লেখ করা হয়েছিল। উপরন্তু, রাজা ভোজার সময় (১১ শতক) এর আগে, কোন পরিচিত পাঠ্য বলে না যে লেখক একই ছিলেন।
সময়কাল
অন্যদিকে এডউইন ব্রায়ান্ট তাঁর যোগসূত্রের অনুবাদে প্রধান ভাষ্যকারদের জরিপ করেছেন। তিনি লক্ষ্য করেছিলেন যে "বেশিরভাগ পণ্ডিতরা সাধারণ যুগের (প্রায় প্রথম থেকে দ্বিতীয় শতাব্দী) পাল্টানোর পরেই পাঠ্যটির তারিখ নির্ধারণ করেছিলেন, কিন্তু এটি তার কয়েক শতাব্দী আগেও স্থাপন করা হয়েছিল।" ব্রায়ান্ট এই সিদ্ধান্তে উপনীত হন যে, "অনেক পণ্ডিত খ্রিস্টীয় চতুর্থ বা পঞ্চম শতাব্দীর শেষের দিকে যোগসূত্রের তারিখ নির্ধারণ করেছেন, কিন্তু এই যুক্তিগুলিকে সব চ্যালেঞ্জ করা হয়েছে।... এই ধরনের সমস্ত যুক্তি [পরবর্তী তারিখের জন্য] সমস্যাযুক্ত।"
মিশেল ডেসমারাইস যোগসূত্রের জন্য নির্ধারিত বিভিন্ন তারিখের সংক্ষিপ্ত বিবরণ দিয়েছেন, খ্রিস্টপূর্ব ৫০০ থেকে তৃতীয় শতাব্দী পর্যন্ত, উল্লেখ করে যে কোনও নিশ্চিততার জন্য প্রমাণের অভাব রয়েছে। তিনি বলেছিলেন যে এটি কীভাবে তারিখ করা যায় সে বিষয়ে পরস্পরবিরোধী তত্ত্বের ভিত্তিতে লেখাটি পূর্ববর্তী তারিখে রচিত হতে পারে, কিন্তু পরবর্তী তারিখগুলি সাধারণত পণ্ডিতরা গ্রহণ করেন।
সংকলন
যোগসূত্রগুলি বিভিন্ন ঐতিহ্যের সংমিশ্রণ। লেখাটিতে শেখানো সমাধির স্তরগুলি বৌদ্ধ ঝানার মতো। ফিউরস্টাইনের মতে, যোগসূত্র দুটি ভিন্ন ঐতিহ্যের সংমিশ্রণ, যেমন "আটটি অঙ্গ যোগ" (অষ্টাঙ্গ যোগ) ও কর্ম যোগ (ক্রিয়াযোগ) ক্রিয়াযোগ অংশটি অধ্যায় ১ ছাড়া অধ্যায় ২ সূত্র ১-২৭, অধ্যায় ৩ সূত্র ৫৪ ও অধ্যায় ৪ এ রয়েছে। "আট অঙ্গ যোগ" অধ্যায় ২ সূত্র ২৮–৫৫, এবং অধ্যায় ৩ সূত্র ৩ ও ৫৪ এ বর্ণিত হয়েছে।
প্রাচীন সাংখ্য, যোগ এবং অভিধর্ম চিন্তাধারায় অসংখ্য সমান্তরালতা রয়েছে, বিশেষত খ্রিস্টপূর্ব দ্বিতীয় শতাব্দী থেকে খ্রিস্টীয় প্রথম শতাব্দী পর্যন্ত, লারসন উল্লেখ করেছেন। পতঞ্জলির যোগসূত্র এই তিনটি ঐতিহ্যের সংশ্লেষণ হতে পারে। হিন্দুধর্মের সাংখ্য দর্শন থেকে, যোগ সূত্রগুলি প্রকৃতি এবং পুরুষ (দ্বৈতবাদ) এর "প্রতিবিম্বিত বিচক্ষণতা" (অধ্যাবসায়), এর অধিবিদ্যাবাদী যুক্তিবাদ এবং নির্ভরযোগ্য জ্ঞান অর্জনের জন্য তার তিনটি মহাকাব্যিক পদ্ধতি গ্রহণ করে। অভিধর্ম বৌদ্ধধর্মের নিরোধসমাধির ধারণা থেকে, লারসনের পরামর্শ, যোগসূত্রগুলি সচেতনতার পরিবর্তিত অবস্থার অনুসরণ করে। যাইহোক, বৌদ্ধধর্মের বিপরীতে, যে বিশ্বাস করে যে আত্মা বা আত্মা নেই, যোগ হল শারীরিক এবং বাস্তববাদী, সাংখ্য মত, বিশ্বাস করে যে প্রত্যেক ব্যক্তির একটি আত্মা এবং আত্মা আছে। তৃতীয় সূত্র যা যোগসূত্র তার দর্শনে সংশ্লেষ করে তা হল বিচ্ছিন্নতা, ধ্যান এবং আত্মদর্শনের প্রাচীন তপস্বী ঐতিহ্য, সেইসাথে বিসিই ১ম সহস্রাব্দ ভারতীয় গ্রন্থ যেমন কঠ উপনিষদ থেকে যোগ ধারণাশ্বেতাশ্বর উপনিষদ ও মৈত্রী উপনিষদ।
উজাস্তিকের মতে, ম্যাসের উল্লেখ করে, পতঞ্জলী পুরাতন ঐতিহ্য থেকে পতঞ্জালয়যোগশাস্ত্রে যোগব্যায়ামকে একীভূত করে, এবং একীভূত কাজ তৈরির জন্য তার নিজের ব্যাখ্যামূলক অনুচ্ছেদ যুক্ত করে, যা ১১০০ খ্রিস্টাব্দ থেকে দুইজন মানুষের কাজ হিসেবে বিবেচিত হয়। পতঞ্জলির সূত্র এবং ব্যাসভাষ্যের একসঙ্গে সংকলন, যাকে বলা হয় পতঞ্জলয়যোগশাস্ত্র।
যোগভাষ্য
যোগভাষ্য হল পতঞ্জলীর যোগসূত্রের একটি ভাষ্য, যা ঐতিহ্যগতভাবে কিংবদন্তি বৈদিক ঋষি বেদব্যাসের জন্য আরোপিত যিনি মহাভারত রচনা করেছেন বলে জানা যায়। এই ভাষ্যটি সূত্রধর্মী ও সংক্ষিপ্ত যোগসূত্র বোঝার জন্য অপরিহার্য, এবং সূত্রের অধ্যয়ন সবসময় যোগভাষ্যকে উল্লেখ করেছে। কিছু পণ্ডিত ব্যাসকে চতুর্থ বা পঞ্চম শতাব্দীর পরের ভাষ্যকার হিসেবে দেখেন (প্রাচীন পৌরাণিক চিত্রের বিপরীতে)।
পণ্ডিতরা মনে করেন যে গ্রন্থ, সূত্র এবং ভাষ্য উভয়ই একজন ব্যক্তির দ্বারা লেখা হয়েছিল। ফিলিপ এ ম্যাসের মতে, মূল পাণ্ডুলিপির একটি গবেষণার উপর ভিত্তি করে, পতঞ্জলীর রচনাটির নাম ছিল পতঞ্জালয়যোগস্ত্র (পতঞ্জলী অনুসারে যোগের উপর গ্রন্থ) এবং সূত্র এবং ভাষ্য উভয়ের সমন্বয়ে গঠিত। এর মানে হল যে ভাষ্য আসলে পতঞ্জলীর নিজস্ব কাজ ছিল।
লেখকের নিজস্ব ব্যাখ্যার সাথে একটি এফোরিজম লেখার অনুশীলন পতঞ্জলির সময়ে সুপরিচিত ছিল, যেমন বসুবন্ধুর অভিধর্মকোষভাষায় (যে, ঘটনাক্রমে, পতঞ্জলি উদ্ধৃতি)। এই গবেষণার ফলাফলগুলি যোগ ঐতিহ্যের ঐতিহাসিক বোঝাপড়াকে পরিবর্তন করে, যেহেতু তারা আমাদের ভাস্যকে পতঞ্জলির নিজের কিছুটা গুপ্ত সূত্রের অর্থের নিজস্ব ব্যাখ্যা হিসাবে গ্রহণ করার অনুমতি দেয়।
যোগভাষ্য বলে যে যোগসূত্রগুলিতে 'যোগ' এর অর্থ 'সমাধি'। একটি নির্দিষ্ট শঙ্করের আরেকটি ভাষ্য (বিভরণ), যোগ সমাধি (১.১) এর ব্যাখ্যা নিশ্চিত করে: পতঞ্জলির সূত্রে 'যোগ' এর অর্থ 'মিশ্রণ'। এই শঙ্কর বিখ্যাত বেদান্তিক পণ্ডিত আদি শঙ্কর (অষ্টম বা নবম শতাব্দী) হতে পারেন বা নাও থাকতে পারেন। এই বিষয়ে পণ্ডিতদের মতামত এখনও খোলা আছে।
বিষয়বস্তু
পতঞ্জলি তার যোগসূত্রগুলিকে চারটি অধ্যায়ে বা বইয়ে (সংস্কৃত পদ) বিভক্ত করেছেন, যার মধ্যে ১৯৬ টি উপাখ্যান রয়েছে, নিম্নরূপ বিভক্ত:
অধিবিদ্যা
পতঞ্জলি সংখ্যা থেকে গুনের তত্ত্ব গ্রহণ করেন। গুণতত্ত্ব বলে যে তিনটি গুণ (সহজাত প্রবণতা, গুণাবলী) সকল প্রাণীর মধ্যে বিভিন্ন অনুপাতে বিদ্যমান, এবং এই তিনটি হল সত্ত্ব (মঙ্গল, গঠনমূলক, সুরেলা), রজঃ (আবেগ, সক্রিয়, বিভ্রান্ত), এবং তমঃ (অন্ধকার, ধ্বংসাত্মক, বিশৃঙ্খল)। এই তিনটিই প্রত্যেক সত্তায় উপস্থিত কিন্তু ভিন্ন অনুপাতে, এবং মানুষের মৌলিক প্রকৃতি এবং মনস্তাত্ত্বিক স্বভাব এই তিনটি গুণের আপেক্ষিক অনুপাতের ফল। যখন সত্ত্বগুণ একজন ব্যক্তিকে প্রাধান্য দেয়, তখন স্বচ্ছতা, প্রজ্ঞা, গঠনমূলকতা, সম্প্রীতি এবং শান্তির গুণাবলী প্রকাশ পায়; যখন রজঃ প্রাধান্য পায়, সংযুক্তি, তৃষ্ণা, আবেগ-চালিত কার্যকলাপ এবং অস্থিরতা প্রকাশ পায়; এবং যখন একজন ব্যক্তির মধ্যে তামাস প্রাধান্য পায়, তখন অজ্ঞতা, বিভ্রম, ধ্বংসাত্মক আচরণ, অলসতা এবং ভোগান্তি প্রকাশ পায়। গুণতত্ত্ব হিন্দুধর্মের যোগ দর্শনের মনের দর্শনকে ভিত্তি করে।
স্নায়ুবিজ্ঞান
ব্রায়ান্টের মতে, যোগের উদ্দেশ্য হল বৈষম্যমূলক বিচক্ষণতার মাধ্যমে যন্ত্রণা থেকে মুক্তি। আটটি অঙ্গ হল "বৈষম্যমূলক বিচক্ষণতা অর্জনের মাধ্যম", "প্রকৃতির সাথে সমস্ত সংযোগ এবং চিত্তের সাথে সমস্ত সম্পৃক্ততা থেকে পুরাণকে মুক্ত করা।" ব্রায়ান্ট বলেছেন যে, পতঞ্জলীর কাছে, যোগ-অনুশীলন "মূলত ধ্যানমূলক চর্চা নিয়ে গঠিত যা সক্রিয় বা বিচ্ছিন্ন চিন্তাধারা থেকে মুক্ত চেতনার অবস্থা অর্জন করে এবং অবশেষে যেখানে একটি রাজ্য অর্জন করেচেতনা তার নিজের বাহ্যিক কোন বস্তু সম্পর্কে অজ্ঞ, অর্থাৎ অন্য কোন বস্তুর সাথে মিশে থাকা চেতনা হিসাবে শুধুমাত্র তার নিজস্ব প্রকৃতি সম্পর্কে সচেতন।"
যদিও সাংখ্য দর্শন প্রস্তাব করে যে জ্ঞান (জ্ঞান) মোক্ষের জন্য একটি যথেষ্ট মাধ্যম, পতঞ্জলি প্রস্তাব করে যে, জ্ঞানের প্রতি সাংখ্য পদ্ধতির সাথে পদ্ধতিগত কৌশল/অনুশীলন (ব্যক্তিগত পরীক্ষা) মোক্ষের পথ। পতঞ্জলি মনে করেন যে অবিদ্যা, অজ্ঞানতা হল পাঁচটি ক্লেশের কারণ, যা দুঃখ ও সংসারের কারণ। অন্যান্য অনেক দর্শন মতো মুক্তি হল অজ্ঞতা দূর করা, যা বৈষম্যমূলক বিচক্ষণতার মাধ্যমে অর্জিত হয়জ্ঞান এবং আত্ম-সচেতনতা। কীভাবে যোগ করা যায় সে বিষয়ে যোগশাস্ত্র হল যোগ দর্শন গ্রন্থ। সমাধি হল সেই রাজ্য যেখানে উচ্ছ্বসিত সচেতনতা গড়ে ওঠে, রাজ্য যোগ পণ্ডিতরা, এবং এইভাবে একজন পুরুষ এবং প্রকৃত আত্ম সম্পর্কে সচেতন হওয়ার প্রক্রিয়া শুরু করে। এটি আরও দাবি করে যে এই সচেতনতা চিরন্তন, এবং একবার এই সচেতনতা অর্জিত হলে, একজন ব্যক্তি কখনও সচেতন হওয়া বন্ধ করতে পারে না; এই হল মোক্ষ, হিন্দুধর্মে বিষণ্ন লক্ষ্য।
পতঞ্জলির যোগসূত্রের বই ৩ যোগদর্শন দর্শনের বিষাক্ত দিকগুলির জন্য নিবেদিত। পতঞ্জলি এই কথা দিয়ে শুরু করে যে, যোগের সমস্ত অঙ্গ স্ব-সচেতনতা, স্বাধীনতা এবং মুক্তির রাজ্যে পৌঁছানোর জন্য প্রয়োজনীয় ভিত্তি। তিনি যোগের তিনটি শেষ অঙ্গকে সাংখ্য বলে উল্লেখ করেছেন, শ্লোক ৩.৪ থেকে ৩.৫ এ, এবং এটিকে "বিচক্ষণ নীতি" এবং চিত্ত এবং আত্ম-জ্ঞানের দক্ষতার প্রযুক্তি বলে অভিহিত করেছেন। ৩.১২ শ্লোকে, যোগসূত্ররা বলে যে এই বিচক্ষণ নীতিটি একজনকে তার মন এবং আত্মায় নিখুঁতভাবে সন্ত (শান্তি) এবং উদিতা (কারণ) করার ক্ষমতা দেয়। এটি একজন ব্যক্তির শব্দ, অর্থ ও প্রত্যয় (বোঝার) মধ্যে পার্থক্য বোঝার ক্ষমতা অর্জন করে এবং এই ক্ষমতা একজনকে সমস্ত প্রাণীর কান্না/কথার অনুকম্পা বোঝার ক্ষমতা দেয়। একবার যোগী এই সাম্যমায় পৌঁছলে, এটি যোগীর অস্বাভাবিক ক্ষমতা, অন্তর্দৃষ্টি, আত্ম-জ্ঞান, স্বাধীনতা এবং কৈবাল্যের দিকে পরিচালিত করে, যোগীর মুক্তির লক্ষ্য।
জ্ঞানতত্ত্ব
পতঞ্জলীর যোগব্যায়ামের জ্ঞানতত্ত্ব, যেমন ভারতীয় দর্শনের সাংখ্য দর্শন, নির্ভরযোগ্য জ্ঞান অর্জনের মাধ্যম হিসেবে ছয়টি প্রমানের মধ্যে তিনটির উপর নির্ভর করে। এর মধ্যে ছিল প্রত্যয় (উপলব্ধি), অনুমান এবং শব্দ (নির্ভরযোগ্য উৎসের শব্দ/সাক্ষ্য)।